ET Euroopa Liidu Teataja L 16/41

KOMISJONI RAKENDUSOTSUS,

17. jaanuar 2014,

milles käsitletakse Euroopa Liidu referentlaboritele 2014. aastaks antavat liidu rahalist toetust

(teatavaks tehtud numbri C(2014) 104 all)

(Ainult hispaania-, hollandi-, inglis-, itaalia-, prantsus-, rootsi-, saksa- ja taanikeelne tekst on autentsed)

(2014/27/EL)

EUROOPA KOMISJON,

võttes arvesse Euroopa Liidu toimimise lepingut,

võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artikli 31 lõiget 2,

võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (2) eriti selle artikli 32 lõiget 7,

ning arvestades järgmist:

(1) Vastavalt Euroopa Parlamendi ja nõukogu määruse (EL, Euratom) nr 966/2012 (3) (edaspidi „finantsmäärus”) artiklile 84 ja komisjoni delegeeritud määruse (EL) nr 1268/2012 (4) (edaspidi „kohaldamise eeskirjad”) artiklile 94 eelneb ELi eelarvest kulukohustuse võtmisele rahastamisotsus, milles sätestatakse sellise meetme olulised osad, millega kaasneb kulude rahastamine eelarvest; rahastamisotsuse teeb institutsioon või asutus, keda institutsioon on selleks volitanud.

(2) Komisjoni talitused on hinnanud ja heaks kiitnud 2013. aastal ELi referentlaborite esitatud 2014. aasta tööprogrammid ja vastavad eelarveprojektid.

(3) Seega tuleks liidul anda rahalist toetust ELi määratud referentlaboritele, et kaasrahastada neile määruse (EÜ) nr 882/2004 artikliga 32 ette nähtud ülesandeid ja kohustusi. Liidu rahalise toetuse määr peaks olema 100 % abikõlblikest kuludest käesoleva otsusega kindlaksmääratud ELi rahalise toetuse summa piires.

(4) Komisjoni rakendusmäärusega (EL) nr 135/2013 (5) on kehtestatud ELi referentlaborite korraldatud seminaride abikõlblikkuse eeskirjad. Selles on samuti sätestatud, et rahalist toetust antakse kuni 32 osalejale, kolmele kutsutud esinejale ja kümnele kolmandatest riikidest kutsutud esindajale seminaridel. Sellest piirangust tuleks teha erandeid teatavatele ELi referentlaboritele, kellel on vaja rahalist toetust selleks, et seminaride parimate tulemuste nimel saaks neil osaleda rohkem kui 32 osavõtjat. Erandeid võib teha eelkõige juhul, kui ELi referentlabor seminari koos mõne teise liidu referentlaboriga korraldades seda juhib ja selle eest vastutab.

(5) Teadusuuringute Ühiskeskuse alla kuuluva Euroopa Liidu kuue referentlabori puhul on nende suhe sätestatud iga-aastases halduskokkuleppes, mida toetab tööprogramm ja ühiskeskuse eelarve, kuna nii Teadusuuringute Ühiskeskus kui ka tervise- ja tarbijaküsimuste peadirektoraat on komisjoni talitused.

(6) Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,

ON VASTU VÕTNUD KÄESOLEVA OTSUSE:

Artikkel 1

Euroopa Liit annab rahalist toetust asutuse L’Agence nationale de sécurité sanitaire de l’alimentation, de l’environnement et du travail (ANSES) Prantsusmaal Maisons-Alfortis asuvale laborile Laboratoire de sécurité des aliments (LSA) ajavahemikuks 1. jaanuarist 2014 kuni 31. detsembrini 2014 järgmisteks tegevusteks:

a) piima ja piimatoodetega seotud analüüsid ja katsed, rahaline toetus ei ületa 360 000 eurot;

b) bakteriga Listeria monocytogenes seotud analüüsid ja katsed, rahaline toetus ei ületa 413 000 eurot;

c) koagulaaspositiivsete stafülokokkide, sealhulgas bakteriga Staphylococcus aureus seotud analüüsid ja katsed, rahaline toetus ei ületa 359 000 eurot.

Artikkel 2

Euroopa Liit annab rahalist toetust Madalmaades Bilthovenis asuvale asutusele Rijksinstituut voor Volksgezondheid en Milieu zoonoosi (salmonella) analüüside ja katsete jaoks.

Ajavahemikuks 1. jaanuarist 2014 kuni 31. detsembrini 2014 antav rahaline toetus ei ületa 497 000 eurot.

Artikkel 3

Euroopa Liit annab rahalist toetust asutuse Agencia Española de Seguridad Alimentaria y Nutrición (Ministerio de Sanidad y Política Social) Hispaanias Vigos asuvale laborile Laboratorio de Biotoxinas Marinas mereliste biotoksiinide seireks.

Ajavahemikuks 1. jaanuarist 2014 kuni 31. detsembrini 2014 antav rahaline toetus ei ületa 330 000 eurot.

Artikkel 4

Euroopa Liit annab rahalist toetust Ühendkuningriigis Weymouthis asuvale laborile Laboratory of the Centre for Environment, Fisheries and Aquaculture Science (CEFAS) ajavahemikuks 1. jaanuarist 2014 kuni 31. detsembrini 2014 järgmisteks tegevusteks:

a) kahepoolmeliste molluskite viirusliku ja bakteriaalse saastatuse seire, rahaline toetus ei ületa 344 000 eurot;

b) koorikloomade haigustega seotud uuringud, rahaline toetus ei ületa 160 000 eurot.

Artikkel 5

Euroopa Liit annab rahalist toetust Itaalias Roomas asuvale asutusele Istituto Superiore di Sanità ajavahemikuks 1. jaanuarist 2014 kuni 31. detsembrini 2014 järgmisteks tegevusteks:

a) bakteritega Escherichia coli, sealhulgas Verotoxigenic E. Coli (VTEC) seotud analüüsid ja katsed, rahaline toetus ei ületa 344 000 eurot;

b) parasiitidega (eelkõige Trichinella, Echinococcus’e ja Anisakis’ega) seotud analüüsid ja katsed, rahaline toetus ei ületa 377 000 eurot;

c) määruse (EÜ) nr 882/2004 VII lisa I jao punkti 12 alapunktis d osutatud teatavate ainete jääkide määramine, rahaline toetus ei ületa 330 000 eurot.

Artikkel 6

Euroopa Liit annab rahalist toetust Rootsis Uppsalas asuvale asutusele Statens Veterinärmedicinska Anstalt (SVA) Campylobacter’i seireks.

Ajavahemikuks 1. jaanuarist 2014 kuni 31. detsembrini 2014 antav rahaline toetus ei ületa 423 000 eurot.

Artikkel 7

Euroopa Liit annab rahalist toetust Taanis Kopenhaagenis asuvale asutusele Fødevareinstituttet (Danmarks Tekniske Universitet) antimikroobse resistentsuse seireks.

Ajavahemikuks 1. jaanuarist 2014 kuni 31. detsembrini 2014 antav rahaline toetus ei ületa 517 000 eurot.

Artikkel 8

Euroopa Liit annab rahalist toetust Ühendkuningriigis Weybridge’is (New Haw) asuvale laborile Animal Health and Veterinary Laboratories Agency (endise nimega VLA) ajavahemikuks 1. jaanuarist 2014 kuni 31. detsembrini 2014 järgmisteks tegevusteks:

a) transmissiivsete spongioossete entsefalopaatiate seire, rahaline toetus ei ületa 317 000 eurot;

b) erandina komisjoni rakendusmäärusega (EL) nr 135/2013 muudetud määruse (EL) nr 926/2011 (6) artiklist 10 ja seoses eespool nimetatud tegevusega seotud seminari jaoks on ELi referentlaboril õigus taotleda rahalist toetust enam kui 32 osalejaga seminari jaoks;

c) Newcastle’i haigusega seotud uuringud, rahaline toetus ei ületa 113 000 eurot;

d) lindude gripiga seotud uuringud, rahaline toetus ei ületa 403 000 eurot.

Artikkel 9

Euroopa Liit annab rahalist toetust Belgias Gembloux’s asuvale asutusele Centre Wallon de Recherches agronomiques (CRA-W) söödas sisalduvate loomsete valkude analüüside ja katsete tegemiseks.

Ajavahemikuks 1. jaanuarist 2014 kuni 31. detsembrini 2014 antav rahaline toetus ei ületa 599 000 eurot.

Artikkel 10

Euroopa Liit annab rahalist toetust asutuse l’Agence nationale de sécurité sanitaire de l’alimentation, de l’environnement et du travail (ANSES) Prantsusmaal Fougèresis asuvale laborile Laboratoire de Fougères määruse (EÜ) nr 882/2004 VII lisa I jao punkti 12 alapunktis b osutatud teatavate ainete jääkide määramiseks.

Ajavahemikuks 1. jaanuarist 2014 kuni 31. detsembrini 2014 antav rahaline toetus ei ületa 512 000 eurot.

Artikkel 11

Euroopa Liit annab rahalist toetust Saksamaal Berliinis asuvale asutusele Bundesamt für Verbraucherschutz und Lebensmittelsicherheit määruse (EÜ) nr 882/2004 VII lisa I jao punkti 12 alapunktis c osutatud teatavate ainete jääkide määramiseks.

Ajavahemikuks 1. jaanuarist 2014 kuni 31. detsembrini 2014 antav rahaline toetus ei ületa 512 000 eurot.

Artikkel 12

Euroopa Liit annab rahalist toetust Madalmaades Wageningenis asuvale Wageningeni ülikooli ja uurimiskeskuse toiduohutuse instituudile (RIKILT) määruse (EÜ) nr 882/2004 VII lisa I jao punkti 12 alapunktis a osutatud teatavate ainete jääkide määramiseks.

Ajavahemikuks 1. jaanuarist 2014 kuni 31. detsembrini 2014 antav rahaline toetus ei ületa 512 000 eurot.

Artikkel 13

Euroopa Liit annab rahalist toetust Saksamaal Freiburgis asuvale asutusele Chemisches und Veterinäruntersuchungsamt (CVUA) ajavahemikuks 1. jaanuarist 2014 kuni 31. detsembrini 2014 järgmisteks tegevusteks:

a) loomse päritoluga toidus ja kõrge rasvasisaldusega tooraines sisalduvate pestitsiidijääkidega seotud analüüsid ja katsed, rahaline toetus ei ületa 244 000 eurot;

b) söödas ja toidus sisalduvate dioksiinide ja PCBdega seotud analüüsid ja katsed, rahaline toetus ei ületa 510 000 eurot.

Artikkel 14

Euroopa Liit annab rahalist toetust Taanis Søborgis asuvale asutusele Fødevareinstituttet (Danmarks Tekniske Universitet, DTU) teraviljas ja söödas sisalduvate pestitsiidijääkidega seotud analüüside ja katsete tegemiseks.

Ajavahemikuks 1. jaanuarist 2014 kuni 31. detsembrini 2014 antav rahaline toetus ei ületa 257 000 eurot.

Artikkel 15

Euroopa Liit annab rahalist toetust Hispaanias Almerias asuvale laborile Laboratorio Agrario de la Generalitat Valenciana (LAGV)/Grupo de Residuos de Plaguicidas de la Universidad de Almería (PRRG) puu- ja köögiviljades, sh suure veesisalduse ja suure happesisaldusega kaupades sisalduvate pestitsiidijääkidega seotud analüüside ja katsete tegemiseks.

Ajavahemikuks 1. jaanuarist 2014 kuni 31. detsembrini 2014 antav rahaline toetus ei ületa 440 000 eurot.

Artikkel 16

Euroopa Liit annab rahalist toetust Saksamaal Stuttgartis asuvale asutusele Chemisches und Veterinäruntersuchungsamt (CVUA) pestitsiidijääkide määramise analüüside ja katsete tegemiseks üksikute jääkide meetodil.

Ajavahemikuks 1. jaanuarist 2014 kuni 31. detsembrini 2014 antav rahaline toetus ei ületa 428 000 eurot.

Artikkel 17

Euroopa Liit annab rahalist toetust Hispaanias Algetes (Madrid) asuvale laborile Laboratorio Central de Veterinaria (LCV) de Algete (Ministerio de Agricultura, PESCA y Alimentación, Algete) hobuste aafrika katku uurimiseks.

Ajavahemikuks 1. jaanuarist 2014 kuni 31. detsembrini 2014 antav rahaline toetus ei ületa 110 000 eurot.

Artikkel 18

Euroopa Liit annab rahalist toetust Ühendkuningriigis Pirbrightis asuvale asutusele Pirbright Institute (endise nimega AFRC Institute for Animal Health) ajavahemikuks 1. jaanuarist 2014 kuni 31. detsembrini 2014 järgmisteks tegevusteks:

a) sigade vesikulaarhaigusega seotud uuringud, rahaline toetus ei ületa 61 000 eurot;

b) lammaste katarraalse palavikuga seotud uuringud, rahaline toetus ei ületa 266 000 eurot;

c) suu- ja sõrataudiga seotud uuringud, rahaline toetus ei ületa 396 000 eurot.

Artikkel 19

Euroopa Liit annab rahalist toetust Taanis Aarhusis asuvale asutusele Technical University of Denmark (National Veterinary Institute, Department of Poultry, Fish and Fur Animals) kalahaiguste uurimiseks.

Ajavahemikuks 1. jaanuarist 2014 kuni 31. detsembrini 2014 antav rahaline toetus ei ületa 350 000 eurot.

Artikkel 20

Euroopa Liit annab rahalist toetust Prantsusmaal La Tremblade’is asuvale asutusele IFREMER kahepoolmeliste molluskite haiguste uurimiseks.

Ajavahemikuks 1. jaanuarist 2014 kuni 31. detsembrini 2014 antav rahaline toetus ei ületa 200 000 eurot.

Artikkel 21

Euroopa Liit annab rahalist toetust Saksamaal Hannoveris asuvale asutusele Institut für Virologie der Tierärztlichen Hochschule Hannover sigade klassikalise katku uurimiseks.

Ajavahemikuks 1. jaanuarist 2014 kuni 31. detsembrini 2014 antav rahaline toetus ei ületa 388 000 eurot.

Artikkel 22

Euroopa Liit annab rahalist toetust Hispaanias Valdeolmos asuvale asutusele Centro de Investigación en Sanidad Animal sigade aafrika katku uurimiseks.

Ajavahemikuks 1. jaanuarist 2014 kuni 31. detsembrini 2014 antav rahaline toetus ei ületa 317 000 eurot.

Artikkel 23

Euroopa Liit annab rahalist toetust Rootsis Uppsalas asuvale asutusele INTERBULL Centre, Department of Animal Breeding and Genetics (SLU), Swedish University of Agricultural Sciences tõupuhaste aretusveiste kontrollimeetodite ja tulemuste hindamise ühtlustamiseks tehtava koostöö jaoks.

Ajavahemikuks 1. jaanuarist 2014 kuni 31. detsembrini 2014 antav rahaline toetus ei ületa 150 000 eurot.

Artikkel 24

Euroopa Liit annab rahalist toetust asutuse ANSES Prantsusmaal Maisons-Alfortis asuvale laborile Laboratoire de santé animale brutselloosi uurimiseks.

Ajavahemikuks 1. jaanuarist 2014 kuni 31. detsembrini 2014 antav rahaline toetus ei ületa 299 000 eurot.

Artikkel 25

Euroopa Liit annab rahalist toetust asutuse ANSES Prantsusmaal Maisons-Alfortis asuvale laborile Laboratoire de santé animale ja Prantsusmaal Dozulés, Maisons-Alfortis asuvale laborile Laboratoire de pathologie équine hobuslaste muude haiguste kui hobuste aafrika katku uurimiseks.

Ajavahemikuks 1. jaanuarist 2014 kuni 31. detsembrini 2014 antav rahaline toetus ei ületa 559 000 eurot.

Artikkel 26

Euroopa Liit annab rahalist toetust asutuse ANSES Prantsusmaal Malzéville’is asuvale laborile Laboratoire de la rage et de la faune sauvage marutaudi uurimiseks.

Ajavahemikuks 1. jaanuarist 2014 kuni 31. detsembrini 2014 antav rahaline toetus ei ületa 282 000 eurot.

Artikkel 27

Euroopa Liit annab rahalist toetust Hispaanias Madridis asuva ülikooli Universidad Complutense de Madrid loomatervise seirekeskuse Centro de Vigilancia Sanitaria Veterinaria (VISAVET) tuberkuloosi uurimiseks.

Ajavahemikuks 1. jaanuarist 2014 kuni 31. detsembrini 2014 antav rahaline toetus ei ületa 260 000 eurot.

Artikkel 28

Euroopa Liit annab rahalist toetust asutuse ANSES Prantsusmaal Sophia-Antipolisis asuvale laborile Laboratoire de Sophia-Antipolis mesilaste tervise uurimiseks.

Ajavahemikuks 1. jaanuarist 2014 kuni 31. detsembrini 2014 antav rahaline toetus ei ületa 422 000 eurot.

Artikkel 29

Euroopa Liit annab rahalist toetust Belgias Geelis asuvale Euroopa Komisjoni Teadusuuringute Ühiskeskusele ajavahemikuks 1. jaanuarist 2014 kuni 31. detsembrini 2014 järgmisteks tegevusteks:

a) toidus ja söödas leiduvate raskmetallidega seotud uuringud, rahaline toetus ei ületa 239 000 eurot;

b) mükotoksiinidega seotud uuringud, rahaline toetus ei ületa 271 000 eurot;

c) polütsükliliste aromaatsete süsivesinikega (PAH) seotud uuringud, rahaline toetus ei ületa 269 000 eurot.

d) söödalisanditega seotud uuringud, rahaline toetus ei ületa 71 000 eurot.

Artikkel 30

Euroopa Liit annab rahalist toetust Itaalias Ispras asuvale Euroopa Komisjoni Teadusuuringute Ühiskeskusele ajavahemikuks 1. jaanuarist 2014 kuni 31. detsembrini 2014 järgmisteks tegevusteks:

a) toiduainetega kokku puutuvate materjalide ja esemetega seotud uuringud, rahaline toetus ei ületa 380 000 eurot;

b) geneetiliselt muundatud organismidega seotud uuringud, rahaline toetus ei ületa 410 000 eurot.

Artikkel 31

Artiklites 1–30 osutatud liidu rahalise toetuse määr peaks olema 100 % abikõlblikest kuludest käesoleva otsusega kindlaksmääratud ELi rahalise toetuse summa piires.

Artikkel 32

Käesolev otsus kujutab endast rahastamisotsust finantsmääruse artikli 84 tähenduses.

Artikkel 33

Käesolev otsus on adresseeritud lisas loetletud laboritele.

Brüssel, 17. jaanuar 2014 Komisjoni nimel komisjoni liige Tonio BORG

(1) ELT L 155, 18.6.2009, lk 30.

(2) ELT L 165, 30.4.2004, lk 1.

(3) Euroopa Parlamendi ja nõukogu määrus (EL, Euratom) nr 966/2012, 25. oktoober 2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002 (ELT L 298, 26.10.2012, lk 1).

(4) Komisjoni delegeeritud määrus (EL) nr 1268/2012, 29. oktoober 2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju (ELT L 362, 31.12.2012, lk 1).

(5) Komisjoni rakendusmäärus (EL) nr 135/2013, 18. veebruar 2013, millega muudetakse rakendusmäärust (EL) nr 926/2011, mis käsitleb nõukogu otsuse 2009/470/EÜ rakendamist ELi sööda ja toidu referentlaboritele ja loomatervishoiusektorile antava liidu rahalise abi osas (ELT L 46, 19.2.2013, lk 8).

(6) Komisjoni rakendusmäärus (EL) nr 926/2011, 12. september 2011, mis käsitleb nõukogu otsuse 2009/470/EÜ rakendamist ELi sööda ja toidu referentlaboritele ja loomatervishoiusektorile antava liidu rahalise abi osas (ELT L 241, 17.9.2011, lk 2).